Eléonore Fourniau

Eléonore Fourniau (jdb. 1987 li Bordeaux, Fransa), stranbêj û muzîkvaneke oksîtanî-fransî ye ku bi gelemperî muzîka xwe bi zimanê kurdî çêdike. Eléonore Fourniau bi taybetî bi karê muzîka xwe yê bi kurdî hatiye naskirin û  di adara sala 2024an de albûma xwe ya yekem a bi navê Neynik derxistiye.

 Jînenîgarî 
Eléonore Fourniau wekê keça dê û bavek akademîsyenê oksîtanî li Bordeauxê jidayîk bûye. Hem dê û hem jî bavê wî li ser Asyaya Navîn lêkolîn kirine. Fourniau ji 11 heta 14 saliya xwe li Taşkent, Ûzbêkistanê jiyan dike û li wir fêrê pîyanoya klasîk dibe. Di salên 1980î de malbata wê li Tirkiyeyê dijîya. Eléonore Fourniau li École Normale Supérieure de Lyon zimanê rûsî û dîrok xwendiye. Piştî qedandina vê perwerdeyê, di sala 2010an tê Tirkiyeyê û li Zanîngeha Teknîkî ya Stembolê perwerdeya xwe berdewam dike. Dema ku fêrî jenbûna enstrûmentayê rojhilatî dibe, dersên piyanê dide xwendevanan. Li Konservatuara Stembolê xwendekarên kurd nas dike û bi wan re komek muzîkê bi navê Koma Esman ava dike. Xwestekên wê ji bo ji muzîka kurdî çêdibe û li gorî vê meraqê ji gelek muzîkvanan perwerde werdigire û beşdarî kursa muzîkê ya Erdal Erzincan dibe. Di salên paşerojê de bi muzîka gelên Anatolyayê re eleqedar bûye. Di repertuwara wê de stranên ji xeynî stranên  kurdî stranên bi zimanên din jî hene. Bi muzîkjenên Luna Silva û Noémie Naël re, Eléonore Fourniau koma Trio Samaïa ava kir. Navê vê kome navê ji navê danseke kevneşopî ya gurcî tê. Kome Samaïa bi çend zimanan stran dibêjin ku di nav van zimanan de kurdî, lazî, swêdî, spanî, ladîno û bulgarî hene.

Eléonore Fourniau bi muzîkjen û hunermendên wekê Erdal Erzincan, Merdal Erzincan, Mikaîl Aslan, Birol Topaloğlu, Keyvan Çemirani, Gülseven Medar, Dengbêj Xalîde û Petra Nachtmanova konseran lidarxistiye.

Di sala 2019an de li bajarê Montrealê bi muzîkvanên Rojhilata Kurdistanê re stranên kurmancî û soranî pêşkêş kirine. Fourniau bi van muzîkvanan re li Festîvala Ruhê Pîroz a Cîhanê (World Sacred Spirit Festival) li Hindistanê konser lidarxistiye. Di heman demê de Fourniau li Fransa, Almanya, Belçîka, Swîsre, Swêd, Fînlenda, Spanya, Tirkiye, Mexribê, Hindistan, Qirgizistan, Kanada û Awistiralyayê konseran lidarxistiye.

Eléonore Fourniau di sala 2022an de beşdarî şahiya Newroza sala 2022an a Amedê bûye û li Newroza Amedê stranên xwe gotiye.

 Dîskografî 
 Albûm 
 Neynik (mirror)

 Single 
 Esmer eman
 Qumrukê
 Selvê kerazê
 Arix
 Lawo
 Xwezî min te nasnekiri ba

 Çavkanî 

 Girêdanên derve 
 Eléonore Fourniau li ser Youtube
 Eléonore Fourniau li ser Instagramê

Kategorî:Jidayikbûn 1987
Kategorî:Jinên fransî
Kategorî:Kesên ji Parîsê
Kategorî:Stranbêjên ji Parîsê